
SINTEZA
la proiectul de Lege
pentru modificarea Legii nr. 350/2023 privind gestionarea siguranței infrastructurii rutiere

	Participantul la avizare, consultare publică, expertizare
	Nr. crt.
	Conținutul obiecției,
propunerii, recomandării, concluziei
	Argumentarea
autorului proiectului

	Avizare și consultare publică

	Congresul Autorităților Locale din Moldova (Nr. 41 din 13.02.2026)
	1. CALM 
	CALM comunică lipsa obiecțiilor la
proiectul în cauză, cu excepția viziunii sceptice asupra situației, anume dacă se merită alinierea legislației naționale la normele UE care nu îi sunt specifice, pe motiv că Republica Moldova nu deține și probabil nu va deține o asemenea infrastructură rutieră, pentru că nu are un relief muntos (normele din proiect: „Prezenta Lege nu se aplică drumurilor din tunelurile cu lungimi mai mari de 500 m”, „Siguranța tronsoanelor din rețeaua de drumuri adiacente tunelurilor mai lungi de 500 m este asigurată prin inspecții comune în domeniul siguranței rutiere cu participarea autorității responsabilă de siguranța tunelurilor respective”).
	Nu se acceptă.
Transpunerea actelor UE cu privire la Tuneluri derivă din prevederile pct. 61 a Capitolului 14 din Programul național de aderare a Republicii Moldova la Uniunea Europeană pentru anii 2025-2029, aprobat prin Hotărârea Guvernului                   nr. 306/2025, astfel cum a fost modificat prin Hotărârea Guvernului nr. 818/2025.

	Cancelaria de Stat (Nr. 30-69-1480 din 11.02.2026)
	2. 
	Pct. 7, în partea ce ține de modificarea art. 10 prin completarea alin. (2) cu un nou alineat (23), se va revizui prin prisma art. 15 alin. (4) din Legea nr. 98/2012 privind administrația publică centrală de specialitate, care statuează că, metodologia de calculare a tarifelor pentru serviciile prestate persoanelor fizice şi juridice de către autorităţile administrative, cu excepţia cazurilor în care aceasta ţine de competenţa Parlamentului, în conformitate cu Legea nr.160/2011 privind reglementarea prin autorizare a activităţii de întreprinzător, se aprobă de Guvern.
Adițional, în contextul obiecției invocate supra, se va revedea și Nota de fundamentare la proiect, compartimentul 9, unde este specificat faptul că, Ministerul Infrastructurii și Dezvoltării Regionale urmează să elaboreze și să aprobe metodologia de calcul al costului de prestare a serviciilor aferente inspecțiilor în domeniul siguranței rutiere și normele privind evaluarea siguranței rutiere la nivelul întregii rețele.
	Se acceptă
Modificările de rigoare au fost operate.

	Ministerul Educației și Cercetării (Nr. 08/81/26 din 19.02.2026)
	3. 
	În conformitate cu prevederile cadrului normativ existent, sugerăm a reanaliza completările la Articolul 2 cu textul Legii drumurilor nr. 509/1995, republicată în temeiul art. III al Legii nr. 231 din 10 noiembrie 2017 - Monitorul Oficial al RM, 2017, nr. 429-433, art. 716, cu modificările ulterioare și alin. (4) la Articolul 5 cu art. 111 din Codul educației nr. 152/2014, publicat în Monitorul Oficial al RM, 2024, nr. 319-324 art. 634, cu completările ulterioare.
	Se acceptă
Modificările de rigoare au fost operate.

	Ministerul Finanțelor (Nr. 09/2-03/107-230 din 25.02.2026)
	4. 
	La Nota de fundamentare
Potrivit prevederilor compartimentului 4.2 „Impactul financiar și argumentarea costurilor estimative”, mijloace financiare suplimentare nu sunt necesare, iar implementarea prevederilor hotărârii vor genera cheltuieli aferente pregătirii și certificării auditorilor de siguranță rutieră, care se va efectua din contul și în limita bugetului Agenției Naționale Transport Auto.
În acest sens, întru a evita aprobarea unui act normativ fără sursă de acoperire, Agenția Națională Transport Auto urmează să-și asume responsabilitate de a acoperi costurile necesare pentru punerea în aplicare a prevederilor proiectului din contul și în limita alocațiilor aprobate în bugetul său.
	Precizare
Prevederile privind modificarea art. 5 alin. (4) referitor la certificarea auditorilor, au fost excluse din proiectul de lege. În consecință, din Nota de fundamentare au fost excluse referințele referitoare la pregătirea auditorilor.

	Centrul de Armonizare a Legislației (Nr. 31/02-126-1853 din 19.02.2026)
	5. 
	Clauza de armonizare a proiectului național se va expune în următoarea redacție:
,,Prezenta lege transpune parțial (transpune: art. 1 (1), (3) și (5); art. 2 pct.1 și pct. 1b; art. 5 (1) – (3) și (6); art. 6 (3); art. 6a (1), art. 6e și art. 9 (1a)) Directiva 2008/96/CE a Parlamentului European și a Consiliului din 19 noiembrie 2008 privind gestionarea siguranței infrastructurii rutiere publicată în Jurnalul Oficial al Uniunii Europene L 319 din 29 noiembrie 2008, CELEX: 32008L0096, așa cum a fost modificată ultima dată prin Directiva (UE) 2019/1936 a Parlamentului European și a Consiliului din 23 octombrie 2019”.
	Se acceptă
Proiectul de lege a cod completat cu clauza de armonizare.

	
	6. 
	În vederea transpunerii complete a Directivei UE, se impune completarea Legii nr. 350/2023 cu următoarele prevederi:
-Obligația de notificare în adresa CE a listei drumurilor excluse din domeniul de aplicare al prezentei directive sau incluse în acesta și, ulterior, orice modificare adusă acesteia în conformitate cu art. 1 (4), a doua propoziție din Directivă, cu punerea în aplicare a acesteia din data aderării la UE;
-Obligația de prezentare din 5 în 5 ani, în adresa CE, a unui raport privind clasificarea referitoare la siguranță a întregii rețele evaluate, a listei de dispoziții ale orientărilor naționale actualizate, inclusiv, în special, îmbunătățirile în ceea ce privește progresul tehnologic și protecția utilizatorilor vulnerabili ai drumurilor în conformitate cu art. 11a (1) din Directivă, cu punerea în aplicare a acesteia din data aderării la UE.
	Se acceptă
Legea nr. 350/2023 urmează a fi completată cu art. 121 cu următorul cuprins: „Articolul 121. Notificarea Comisiei
(1)	Ministerul Infrastructurii și Dezvoltării Regionale notifică Comisiei următoarele informații:
a)	lista autostrăzilor și a drumurilor expres;
b)	lista drumurilor excluse din domeniul de aplicare al prezentei legi sau incluse în domeniul de aplicare al acesteia.
(2)	Ministerul Infrastructurii și Dezvoltării Regionale transmite Comisiei, o dată la cinci ani, un raport privind clasificarea în materie de siguranță a întregii rețele rutiere evaluate în conformitate cu art. 9¹. Primul raport se transmite în termen de un an de la data aderării Republicii Moldova la Uniunea Europeană.”.

	Ministerul Afacerilor Interne (Nr. 38/698 din 24.02.2026)
	7. 
	La pct. 2 definiția „drum principal” formulată prin referire la „categoria imediat următoare după autostrăzi” poate genera interpretări neuniforme în raport cu clasificarea drumurilor stabilită de actele naționale din domeniul, în special Legea drumurilor nr. 509/1995. Se recomandă alinierea expresă în categoriile prevăzute de legislația națională a drumurilor sau stabilirea mecanismului explicit de determinare.
	Se acceptă
Noțiunea de drum principal a fost substituită cu noțiunea de drum expres, asigurând corelarea cu clasificarea drumurilor stabilită de Legea drumurilor nr. 509/1995.

	
	8. 
	Nu se susține propunerea de abrogare a lit. c) alin. (2) art. 7 din Legea nr. 350/2023 privind gestionarea siguranței infrastructurii rutiere, întrucât orice modificare a organizării circulației rutiere are un impact direct și semnificativ asupra siguranței rutiere.
Intervențiile în domeniul semnalizării rutiere și al elementelor ce țin de configurarea infrastructurii pot genera un vid normativ și pot lipsi cadrul legal de un criteriu obiectiv necesar pentru reevaluarea condițiilor de siguranță. Or, elementele geometrice ale drumului influențează în mod nemijlocit condițiile de trafic și nivelul riscului rutier, iar eliminarea prevederii menționate este de natură să afecteze coerența reglementării și să conducă la creșterea riscului de producere a accidentelor rutiere.
	Se acceptă


	
	9. 
	La pct. 6 din proiect referitor la art. 91 alin. (4), privind efectuarea primei evaluări a siguranței rutiere în termen de un an de la aderarea Republicii Moldova la Uniunea Europeană, se menționează că corelarea momentului efectuării primei evaluări la data aderării la Uniunea Europeană reprezintă o clauză de condiționalitate, care poate genera un vid de raportare în perioada premergătoare aderării. Având în vedere necesitatea imperativă a evaluării siguranței rutiere, se consideră oportună stabilirea unui termen rezonabil pentru realizarea primei evaluări la nivelul întregii rețele rutiere. Această măsură este esențială pentru a asigura continuitatea procesului de monitorizare până la momentul integrării europene.
În acest context, se propune completarea art. II ,,Dispoziții finale” cu prevederi privind intrarea în vigoare a normelor prevăzute la art. 91 alin. (4) din proiect.
	Nu se acceptă
Termenul de intrare în vigoare a la art. 91 este stabilit la art. II alin. (1) din proiectul de lege, și anume la data aderării Republicii Moldova la Uniunea Europeană. 
Totodată, în vederea asigurării unui termen rezonabil pentru efectuarea primei evaluări a siguranței rutiere, a fost inserat alin. (4) care oferă administratorului drumului un termen de un an pentru a efectua evaluarea respectivă.

	
	10. 
	La pct. 7, excluderea drumurilor din tunelurile cu lungime mai mare de 500 m trebuie corelată cu cadrul normativ special pentru siguranța tunelurilor și cu specificarea expresă a autorității responsabile de siguranța tunelurilor, astfel încât norma să fie executorie și posibil de implementat.
	Nu se acceptă
Având în vedere că proiectul de Lege privind cerințele minime de siguranță pentru tunelurile din Rețeaua rutieră transeuropeană, care urmează să asigure transpunerea Directiva 2004/54/CE privind cerințele minime de siguranță pentru tunelurile din Rețeaua rutieră transeuropeană, este la etapa de elaborare, corelarea dintre actele normative urmează a fi asigurată în Legea privind cerințele minime de siguranță pentru tunelurile din Rețeaua rutieră transeuropeană.
Totodată, prevederile articolul 10 alin. (11) asigură compatibilitatea cu prevederile art. 6 alin. (3) din Directiva 2008/96/CE.

	
	11. 
	La pct. 8, se prezumă instituirea unui sistem online de raportare voluntară, care poate implica riscuri de prelucrare de date cu caracter personal (inclusiv date de contact, localizare, imagini/video, numere de înmatriculare etc.). Astfel, se impune includerea în proiectul de lege a unui principiu expres privind respectarea legislației privind protecția datelor și securitatea informației, iar detalierea garanțiilor să fie prevăzute în actele normative subsecvente.
	Nu se acceptă
Potrivit prevederilor art. 2 alin. (1) din Legea nr. 195/2024 privind protecția datelor cu caracter personal „Prezenta lege se aplică prelucrării datelor cu caracter personal, efectuată, total sau parțial, prin mijloace automatizate, precum și prelucrării prin alte mijloace decât cele automatizate a datelor cu caracter personal care fac parte dintr-un sistem de evidență a datelor sau care sunt destinate să facă parte dintr-un sistem de evidență a datelor”.
Totodată, respectarea actelor normative privind protecția datelor cu caracter personal este obligatorie pentru toți operatorii, iar specificarea necesității protecției datelor cu caracter personal în fiecare lege este redundantă.
În altă ordine de idei, scopul sistemului online de raportare voluntară este colectarea detaliilor privind evenimentele transmise de utilizatorii drumurilor, datele cu caracter personal ale raportorului fiind nerelevante, respectiv colectarea acestora fiind nejustificată.

	S.A „Administrația Națională a Drumurilor” (Nr. 38/698 din 24.02.2026)
	12. 
	1.	La articolul 1: 
alineatul (1), se completează litera c) cu următorul cuprins: „c) inspecțiile în domeniul siguranței rutiere la nivelul întregii rețele;”. Totodată, nu se consideră oportună completarea cu litera e), întrucât evaluarea siguranței rutiere se realizează în baza rezultatelor inspecției. Deși, ambele procese implică examinarea, inspecția este o parte tehnică, iar evaluarea este o apreciere corespunzătoare în raport cu acțiune (obiectul este inspecția, iar evaluarea este criteriul).
        Din celea relatate, putem valida faptul că inspecția în teren, constituie fundamentul obiectiv al evaluării, precum și separarea inspecției de evaluare, nu este argumentat din motiv că este un proces.
	Nu se acceptă
Atât în sensul Legii nr. 250/2023, cât și în sensul Directivei 2008/96/CE, inspecțiile în materie de siguranță și evaluarea siguranței rutiere la nivelul întregii rețele, sunt două proceduri distincte și cu scopuri diferite.
Totodată, comasarea acestor două proceduri contravine scopului proiectului de lege, și anume asigurarea transpunerii Directivei sus-mnețioante.

	
	13. 
	2.	La articolul 5:  
alineatul (4) rămâne cu același conținut, deoarece actele de studii și certificatele auditorilor de siguranță rutieră, trebuie să fie recunoscute și echivalate, în conformitate cu cerințele naționale.
	Se acceptă
Prevederile cu privire la modificarea            art. 5 alin. (4) au fost excluse din proiectul de lege.

	
	14. 
	3.	La articolul 7:
alineatul (8), rămâne cu același conținut, deoarece cetățean al Republicii Moldova cunoaște legislația națională. Totodată, în NOTA DE FUNDAMENTARE la proiectul Legii pentru modificarea Legii nr. 350/2023 privind gestionarea siguranței infrastructurii rutiere și conform subpunctul 1.3.5 –„Pregătirea a 15 auditori în domeniul siguranței rutiere” din Planul de Acțiuni privind implementarea Programului Național de Siguranța Rutieră pentru anii 2025-2030, este stipulat că și angajații în cadrul ANTA vor fi instruiți în acest domeniu.
	Se acceptă
Alineatul (8) va avea următorul cuprins: „(8) În procesul auditului în domeniul siguranței rutiere trebuie să fie implicat cel puțin un auditor de siguranță rutieră, titular al certificatului de competență profesională.”

	
	15. 
	4.	La articolul 9,
alineatul (3) va avea același cuprins, deoarece Regulamentul privind inspecțiile în domeniul siguranței rutiere și clasificarea siguranței rețelei rutiere, este deja aprobat prin HG nr. 807 din 23.12.2025. 
        S.A. ,,AND”, consideră că articolul 9, nu este oportun de completat cu articolul 91, ținând cont de argumentele invocate anterior, precum și se dublează atribuțiile între ANTA și AND (în conformitate cu pct. 8, secțiunea 1, Capitolul II, din Regulamentul privind inspecțiile în domeniul siguranței rutiere și clasificarea siguranței rețelei rutiere, este deja aprobat prin HG nr. 807 din 23.12.2025, unde este specificat că în procesul efectuării inspecțiilor în domeniul siguranței rutiere sunt implicate următoarele părți: 8.1. ANTA; 8.2. Ministerul Afacerilor Interne; 8.3. administratorul drumului). 
       Astfel, este clar stipulat că, administratorii drumurilor vor fi implicați activ prin furnizarea informațiilor necesare echipei de inspecție și participarea nemijlocită la efectuarea acesteia, având obligația de a se pronunța asupra recomandărilor formulate.
       În acest context, suprapunerea atribuțiilor între diferite autorități sau instituții generează o dublare nejustificată a competențelor și, implicit, irosirea mijloacelor financiare alocate din bugetul de stat, fără a aduce un plus de eficiență procesului.
        Suplimentar, menționăm că atribuirea unor responsabilități suplimentare către ANTA a fost reglementată anume în scopul excluderii situațiilor de autoevaluare a siguranței rutiere de către administratorul drumurilor, asigurând astfel imparțialitatea și obiectivitatea procesului de evaluare.
	Nu se acceptă
Atât în sensul Legii nr. 250/2023, cât și în sensul Directivei 2008/96/CE, inspecțiile în materie de siguranță și evaluarea siguranței rutiere la nivelul întregii rețele, sunt două proceduri distincte și cu scopuri diferite.
Totodată, comasarea acestor două proceduri contravine scopului proiectului de lege, și anume asigurarea transpunerii Directivei sus-mnețioante.

	Agenția Națională Transport Auto (Nr. 02/1-1- 1039 din 26.02.2026)
	16. 
	[bookmark: _Hlk223425718]Art. 5 se completează cu alineatul (31) cu următorul cuprins: „Procedurile de certificare a auditorilor de siguranță rutieră vor fi aprobate prin Ordinul organului central de specialitate în domeniul infrastructurii rutiere.” Motivare: Completarea propusă are drept scop instituirea unui temei juridic clar pentru aprobarea procedurilor de certificare a auditorilor de siguranță rutieră, prin act administrativ normativ al autorității competente.
	Se acceptă


	
	17. 
	La art. 7 din Legea nr. 350/2023, se propune excluderea din alin. (4), (5), (7) și (8), precum și din art. 8 alin. (2) și (3), a textului „evaluarea de impact asupra siguranței rutiere ”, după caz.
	Se acceptă
Auditorul de siguranță rutieră a fost exclus din procedura de evaluare de impact asupra siguranței rutiere, în conformitate cu art. 3 din Directiva 2008/96/CE.

	
	18. 
	Pe tot parcursul Legii nr. 350/2023, denumirea textului: „Regulamentul cu privire la inspecțiile în domeniul siguranței rutiere”, se substituie cu textul: „Regulamentul privind inspecțiile în domeniul siguranței rutiere și clasificarea siguranței rețelei rutiere”.
	Se acceptă de principiu
În vederea asigurării unui grad de flexibilitate la elaborarea sau modificarea actelor subordonate Legii 350/2023, a fost exclusă denumirea Regulamentelor respective.


	Agenția Proprietății Publice (Nr. 05-04-1223 din 20.02.2026)
	19. 
	Comunică lipsă de obiecții și propuneri.
	-

	Ministerul Mediului (Nr. 13-05/585 din 27.02.2026)
	20. 
	Comunică lipsă de obiecții și propuneri.
	-

	Observatorul de Siguranță a Infrastructurii Rutiere (platforma particip.gov.md)
	21. 
	La Art. I, pct. 1 din proiect (21) este utilizată noțiunea de ”trafic general de autovehicule”, care nu este clară și nu este definită. Recomandăm utilizarea noțiunii de general definite, cum ar fi ”drum deschis circulației publice”, ”drum clasificat”, ”circulație publică”, ”drum public”, sau a clarifica formularea prezentului alineat, care este neclar.
	Nu se acceptă
Potrivit art. 54 alin. (1) lit. c) din Legea nr. 100/2017 privind actele normative, „terminologia utilizată este constantă, uniformă și corespunde celei utilizate în alte acte normative, în legislația UE și în alte instrumente internaționale la care Republica Moldova este parte, cu respectarea prevederilor prezentei legi”.
În acest sens, la alin. (21) au fost utilizate noțiunile conform Directivei 2008/96/CE. 
Totodată, în textul alin. (21), după expresia „drumurilor care nu sunt deschise traficului general de autovehicule” este explicat la care drumuri se referă această expresie.

	
	22. 
	La Art. I, pct. 2 necesită clarificări, având în vedere că intră în contradicție cu prevederile Legii drumurilor nr. 509/1995, după cum urmează:
-noțiunea de ”drum principal”, după formularea ei, corespunde noțiunii de ”drum expres” din Legea nr. 509/1995. Din punctul nostru de vedere, fiind vorba de funcție ierarhică superioară pe rețea a unui drum. Propunem să fie utilizată aceiași abordare legală - noțiunea de ”drum expres”, pentru a nu crea confuzie între legi.
-noțiunea de ”rețea rutieră transeuropeană” se încadrează în noțiunea de ”drumuri europene” din Legea nr. 509/1995. Credem că sunt necesare clarificări, pentru ca să nu existe interpretări diferite între 2 legi.
	Se acceptă parțial
Termenul de „drum principal” a fost substituită cu noțiunea de „drum expres”.
Referitor la drumurile europene, vă informăm că, în sensul Legii drumurilor nr. 509/1995, drumurile europene reprezintă drumuri internaţionale care trec prin Republica Moldova conform Acordului european asupra marilor drumuri de circulaţie internaţională (AGR) la care Republica Moldova a aderat şi care pot coincide cu autostrăzi, drumuri expres şi drumuri republicane și cărora li se atribuie litera „E”.


	
	23. 
	În versiunea actuală a Legii 350/2023, noțiunea de ”auditor de siguranță rutieră” nu include efectuarea evaluărilor de impact asupra siguranței rutiere și evaluarea siguranței rețelei (clasificarea siguranței rețelei). În acest sens, propunem reformularea noțiunii, după cum urmează: ”auditor de siguranță rutieră – titular al unui certificat de competență profesională, care efectuează procedurile de siguranță a infrastructurii rutiere, în condițiile art. 1 (1) al prezentei legi”.
	Nu se acceptă
În sensul Directivei 2008/96/CE a Parlamentului European și a Consiliului din 19 noiembrie 2008 privind gestionarea siguranței infrastructurii rutiere, auditorul de siguranță rutieră este implicat doar în procedurile de audit în domeniul siguranței rutiere și inspecții în domeniul siguranței rutiere.
Având în vedere cele menționate, operarea modificărilor sugerate este nejustificată.

	
	24. 
	La Art. I, pct. 3, considerăm că alin. 4 din art. 5 nu necesită a fi modificat, din raționamente de asigurare a calității actului de auditare, având în vede că titularul unui certificat de competență în domeniul auditului de siguranță rutieră trebuie să cunoască normele și standardele aplicate infrastructurii rutiere din Republica Moldova. Totodată, țările-membre nu admit la lucrări de audit pe rețeaua proprie de drumuri, fără confirmarea (autentifica, recunoaște și echivala) studiilor și certificării.
	Se acceptă
Prevederile cu privire la modificarea            art. 5 alin. (4) au fost excluse din proiectul de lege.

	
	25. 
	Art. 9, alin. (4), lit. (a) din Directiva 2008/96/CE (consolidată), prevede că ”auditorii trebuie să aibă experiență relevantă sau formare în domeniul proiectării rutiere, al ingineriei siguranței rutiere și al analizei accidentelor”. Legea 350/2023 (actuală), la art. 5 (3, a) prevede admiterea la pregătirea pentru certificare ca ”auditor de siguranță rutieră” a deținătorilor diplomelor de studii de licență la specialitatea ”Ingineria și tehnologia transportului auto”. Considerăm necesară excluderea acestui drept, având în vedere că specialiștii din acest domeniu nu au studii aferente și experiență în ingineria drumurilor, sau reformularea acestui punct, după cum urmează: ” fie deține act de studii superioare de licență la una dintre specialitățile „Căi ferate, drumuri, poduri” sau „Ingineria și tehnologia transportului auto” și posedă experiență profesională de cel puțin 5 ani în domeniul ingineriei infrastructurii transporturilor, fie deține act de studii superioare la altă specialitate și posedă experiență profesională de cel puțin 5 ani în domeniul ingineriei siguranței traficului rutier și al analizei accidentelor rutiere”.
	Nu se acceptă
Limitarea calității de auditor exclusiv la o anumită specializare/experiență îngustă (ex. „drumuri și poduri”) ar putea conduce la o restrângere disproporționată a accesului la profesie, în condițiile în care competențele relevante sunt dobândite și în cadrul programelor de studii din domeniul ingineriei transporturilor.
Având în vedere corespondența directă dintre competențele dobândite în domeniul ingineriei și tehnologiei transporturilor și atribuțiile specifice auditului de siguranță rutieră, includerea în categoria auditorilor de siguranță rutieră a specialiștilor care dețin studii și experiență profesională în domeniul ingineriei transporturilor este pe deplin justificată din perspectivă tehnică și profesională, precum și în raport cu practicile europene în materie.

	
	26. 
	La art. 6 din legea 350/2023 (actuală), se propune reformularea alin. (1), după cum urmează: ”În activitatea sa, auditorul de siguranță rutieră este independent în raport cu Comanditarul auditului, autoritatea competentă și proiectantul infrastructurii”.
	Nu se acceptă
Având în vedere că angajații autorității competente au statut de funcționari publici, implicarea acestora în procesul de audit este deja supusă restricțiilor prevăzute la art. 25 din Legea nr. 158/2008 privind funcția publică și statutul funcționarului public. În aceste condiții, instituirea unei restricții suplimentare privind accesul acestora la procedura de efectuare a auditului, printr-un alt act normativ, este redundantă.

	
	27. 
	Art. 7 din Lege, necesită a fi clarificat, având în vedere ciclurile de planificare și proiectare a unei infrastructuri rutiere, dar și prevederile art. 3 și 4 din Directiva 2008/96/CE (actualizată). Astfel, se propune ca art. 7 (1) din Lege să fie expus în următoarea redacție: ” Evaluarea de impact asupra siguranței rutiere este efectuată în faza de planificare inițială a unei infrastructuri rutiere noi sau de modificare substanțială (studii de prefezabilitate / fezabilitate), înaintea inițierii și aprobării proiectării, care să indice considerentele de siguranță rutieră, și contribuie la alegerea soluției propuse, bazată pe analize de costuri-beneficii a diverselor opțiuni evaluate.”. Alineatul (2), să fie modificat, după cum urmează: ” În sensul alin. (1), se consideră modificare substanțială modernizarea sau reabilitarea unei infrastructuri rutiere, care impune schimbarea unor elemente geometrice ale drumului prin respectarea criteriilor indicate în anexa I.”. În acest sens, literele a) – d) să fie excluse, iar în anexă să fie preluată anexa I din Directiva 2008/96/CE (consolidată).
	Nu se acceptă
Completarea art. 7 alin. (1) cu norme de reglementare suplimentare, inclusiv cele stabilite la art. 2, contravine prevederilor art. 51 alin. (5) din Legea 100/2017 cu privire la actele normative „Articolul poate fi divizat în alineate, constituite, de regulă, dintr-o singură propoziţie sau frază, prin care se reglementează o dispoziţie specifică ansamblului normelor articolului. Dacă dispoziţia alineatului nu poate fi exprimată într-o singură propoziţie sau frază, pot fi utilizate mai multe propoziţii sau fraze”.
Totodată, redacția propusă pentru alin. (2), inclusiv prin utilizarea expresiei „unor elemente”, contravine art. 54 alin. (1) lit. a) din aceeași lege, care impune expunerea conținutului proiectului într-un limbaj simplu, clar și concis, astfel încât să fie exclus orice echivoc. Sintagma menționată are un caracter imprecis și poate genera interpretări diferite. În schimb, redacția actuală a alin. (2) asigură un grad sporit de claritate și previzibilitate normativă.”
Subsecvent, completarea Legii cu anexa I este nejustificată, având în vedere că aceasta a fost transpusă în Regulamentul privind evaluarea de impact asupra siguranței rutiere și auditul în domeniul siguranței rutiere, aprobat prin HG  nr. 622/2025.

	
	28. 
	Se propune modificarea art. 7, alin. 3), după cum urmează:
” (3) Auditul în domeniul siguranței rutiere este parte integrantă a procesului de concepere și proiectare a infrastructurii rutiere în cadrul următoarelor etape:
a) proiect tehnic sau studiu de fezabilitate, angrenat în proiectarea tehnică al proiectului de infrastructură rutieră, până la verificarea, proiectului de construcție a drumului public, sau;
b) detalii de execuție, până la verificarea proiectului de construcție a drumului public;
c) perioada de un an de la recepția la terminarea lucrărilor”. Argumentarea acestei modificări este transpunerea totală a Directivei, respectiv, și faptul că studiul clasic de fezabilitate include mai multe lucrări de evaluare a fezabilității, nu de proiectare, în sensul său clasic. Astfel, în ghidurile de bune practici europene, evaluarea impactului de siguranță rutieră este produsă în cadrul studiilor complexe de prefezabilitate/fezabilitate (exemplu, evaluarea impactului de mediu).
	Se acceptă de principiu

După operarea modificărilor, art.7 alin. (3) va avea următorul cuprins: „(3) Auditul în domeniul siguranței rutiere este parte integrantă a procesului de concepere și proiectare a infrastructurii rutiere în cadrul următoarelor etape:
a) proiectul tehnic/preliminar, până la verificarea proiectului de construcție a drumului public;
b) detaliile de execuție, până la verificarea proiectului de construcție a drumului public;
c) perioada de un an de la recepția la terminarea lucrărilor.”

	
	29. 
	La Art. I, pct. 4 din proiect, propunerea de modificare a art. 7 alin. 8) să fie ajustată la pct. 4 al prezentului aviz.
	Se acceptă
Prevederile art. 7 alin. (8) au fost revizuite.

	
	30. 
	La Art. I, pct. 5 din proiect, modificarea propusă la art. 9, alin. 3, nu este clară și în versiunea propusă, exclude din procedura de ”clasificare a siguranței rețelei” drumurile europene (autostrăzi și drumuri expres). Considerăm că a fost scursă o eroare. ”Evaluarea siguranței rutiere la nivelul întregii rețele” este o evaluare cu utilizarea echipamentelor computerizate (exemplu, iRAP), și este suplimentară procedurilor de ”Clasificare a siguranței rețelei rutiere”. Astfel, propunem ca alin. 3 din art. 9 a Legii să rămână în versiunea existentă.
	Nu se acceptă
Clasificarea siguranței rețelei, nu este obiect de reglementare a Directivei 2008/96/CE a Parlamentului European și a Consiliului din 19 noiembrie 2008 privind gestionarea siguranței infrastructurii rutiere, publicată în Jurnalul Oficial al Uniunii Europene L 319 din 29 noiembrie 2008, așa cum a fost modificată ultima dată prin Directiva (UE) 2019/1936 a Parlamentului European și a Consiliului din 23 octombrie 2019, aceasta fiind un mecanism de gestionare a siguranței rutiere prevăzut de versiunea anterioară a Directivei.
Astfel, pe drumurile care fac obiectul directivei urmează a fi efectuată Evaluarea siguranței rutiere la nivelul întregii rețele (noul mecanism inclus în Directivă), iar pe drumurile care nu fac obiectul Directivei urmează a fi efectuată clasificarea siguranței rețelei.  

	
	31. 
	Art. 9, alin. 2) din Legea, se propune a exclude alin. 2), iar alin. 3) să fie modificat și completat, după cum urmează: ”(2) clasificarea tronsoanelor cu o concentrație mare de accidente și clasificarea siguranței rețelei rutiere sunt efectuate în conformitate cu prevederile Regulamentului cu privire la clasificarea siguranței rețelei rutiere, aprobat de Guvern”. Justificarea acestei propuneri este în faptul că aceste 2 proceduri sunt strâns legate tehnic, iar HG 807/2025 confirmă, în mare parte, acest fapt.
	Nu se acceptă
Clasificarea tronsoanelor cu o concentrație mare de accidente nu constituie o procedură distinctă de gestionare a siguranței circulației în cadrul infrastructurii rutiere, ci reprezintă o etapă integrantă a procesului de clasificare a siguranței circulației.
În aceste condiții, menționarea expresă a acestei etape în cuprinsul alin. (2) este nejustificată, întrucât clasificarea siguranței circulației se realizează printr-un proces etapizat, care include mai multe componente interdependente, inclusiv clasificarea tronsoanelor cu o concentrație mare de accidente.

	Ministerul Afacerilor Interne (Nr. 38/1046 din 17.03.2026)
	32. 
	Având în vedere că nu este clară argumentarea autorului proiectului pe marginea obiecțiilor expuse la pct. 3 din avizul Ministerului Afacerilor Interne, se reiterează obiecția referitor la art. 91 alin. (4), privind efectuarea primei evaluări a siguranței rutiere în termen de un an de la aderarea Republicii Moldova la Uniunea Europeană. Se menționează că corelarea momentului efectuării primei evaluări la data aderării la Uniunea Europeană reprezintă o clauză de condiționalitate, care poate genera un vid de raportare în perioada premergătoare aderării.
Având în vedere necesitatea imperativă a evaluării siguranței rutiere, se consideră oportună stabilirea unui termen rezonabil pentru realizarea primei evaluări la nivelul întregii rețele rutiere. Această măsură este esențială pentru a asigura continuitatea procesului de monitorizare până la momentul integrării europene.
În acest context, se propune completarea art. II ,,Dispoziții finale” cu prevederi privind intrarea în vigoare a normelor prevăzute la art. 91 alin. (4) din proiect.
	Se acceptă
Intrarea în vigoare a art. 91 a fost modificată, respectiv, alin. (4) a fost exclus având în vedere că modificările respective urmează să intre în vigoare până la data aderării Republicii Moldova la Uniunea Europeană.

	Expertizare

	Centrul Național Anticorupție (Raport ELO26/11291 din 25.03.2026)
	33. 
	Se constată că a fost respectată etapa esențială în asigurarea transparenței procesului
de elaborare a deciziilor, conform art.8 lit.a) din Legea nr. 239/2008 privind transparența în procesul decizional.
Se constată că scopul declarat de către autor în nota de fundamentare corespunde scopului real al proiectului.
În textul proiectului nu au fost identificate norme contradictorii sau conflicte dintre prevederile acestuia cu reglementările altor acte normative în vigoare.
	Se ia act

	Ministerul Justiției (nr. 4/2-3313 din 25.03.2026)
	34. 
	În clauza de armonizare, autorul menționează că proiectul național asigură transpunerea parțială a Directivei 2008/96/CE a Parlamentului European și a Consiliului din 19 noiembrie 2008 privind gestionarea siguranței infrastructurii rutiere, în special, (transpune: art. 1 (1), (3) și (5); art. 2 pct. 1 și pct. 1b; art. 5 (1) – (3) și (6); art. 6 (3); art. 6a (1), art. 6e; art. 9 (1a); art. 11a).
Totodată, se atestă că prevederile proiectului național coroborate cu cele deja existente în Legea nr. 350/2023, Hotărârea Guvernului nr. 622/2025 și Hotărârea Guvernului nr. 807/2025, asigură transpunerea completă a Directivei UE, cu condiția luării în considerare a observațiilor de compatibilitate de mai jos.
Art. 1 alin. (1), (3) și (5) din actul UE referitor la categoriile de proceduri obligatorii, extinderea domeniului de aplicare asupra drumurilor finanțate din fonduri ale Uniunii Europene, precum și excluderea drumurilor din tuneluri este transpus prin proiectul național de modificare a Legii nr. 350/2023, prin completarea art. 1 alin. (1) cu lit. e) și introducerea alineatelor (2¹) - (2²).
Proiectul național completează Legea nr. 350/2023, la art. 2, cu noțiunile de
„drum principal” și „ rețea rutieră transeuropeană” potrivit art. 2 pct. 1 și pct. 1b din actul UE.
Proiectul național completează Legea nr. 350/2023, prin introducerea art. 9¹,
care reglementează evaluarea siguranței rutiere la nivelul întregii rețele, stabilind sfera de aplicare a procedurii, autoritatea responsabilă, metodologia evaluării bazată pe analiza riscului de accidente și coliziuni grave, periodicitatea evaluărilor, precum și clasificarea tronsoanelor de drum în funcție de nivelul de siguranță potrivit art. 5 alin. (1) - (3) și (6) din actul UE.
Dispozițiile art. 6 alin. (3) din actul UE referitoare la asigurarea siguranței tronsoanelor de drum adiacente tunelurilor rutiere prin efectuarea inspecțiilor comune de siguranță rutieră și stabilirea frecvenței minime a acestora sunt transpuse prin proiectul național, prin completarea art. 10 al Legii nr. 350/2023 cu alin. (1¹).
Dispozițiile art. 6a alin. (1) din actul UE referitoare la obligația de urmărire a rezultatelor evaluării siguranței rutiere la nivelul întregii rețele prin efectuarea inspecțiilor specifice este transpus de proiectul național, prin completarea art. 10 alin. (4) din Legea nr. 350/2023.
Dispozițiile art. 6e din actul UE referitoare la instituirea unui sistem național pentru raportarea voluntară a evenimentelor și riscurilor de siguranță rutieră sunt transpuse prin proiectul național prin introducerea art. 111 alin. (2) în Legea nr. 350/2023.
Dispozițiile art. 9 alin. (1a) din actul UE referitoare la conținutul programelor de formare destinate auditorilor în domeniul siguranței rutiere sunt transpuse prin proiectul național, prin completarea art. 5 al Legii nr. 350/2023 cu alin. (2¹).
Subsidiar, în vederea transpunerii complete a Directivei UE, autorul proiectului intervine prin completarea Legii nr. 350/2023 cu art. 121 în care se transpun următoarele: - Obligația de notificare în adresa Comisiei Europene a listei drumurilor excluse din domeniul de aplicare al prezentei directive sau incluse în acesta și, ulterior, orice modificare adusă acesteia în conformitate cu art. 1 alin. (4), a doua propoziție din Directivă, cu punerea în aplicare a acesteia din data aderării la UE; - Obligația de prezentare din 5 în 5 ani, în adresa Comisiei Europene, a unui raport privind clasificarea referitoare la siguranță a întregii rețele evaluate, a listei de dispoziții ale orientărilor naționale actualizate, inclusiv, în special, îmbunătățirile în ceea ce privește progresul tehnologic și protecția utilizatorilor vulnerabili ai drumurilor în conformitate cu art. 11a alin. (1) din Directivă, cu punerea în aplicare a acesteia din data aderării la UE.
În context, clauza de armonizare se va revizui și actualiza potrivit celor menționate supra.
	Se acceptă

	
	35. 
	La art. I:
În partea dispozitivă, la sursa publicării Legii nr. 350/2023, cuvintele
„publicată în” sunt excedente și se vor exclude.
	Se acceptă


	
	36. 
	La pct. 4 se va rectifica numărul articolului în care se propun modificări, corect fiind art. 6 alin. (2) lit. a)-c).
	Se acceptă


	
	37. 
	La pct. 5:
Dispoziția de modificare a alin. (4) din art. 7 se va reda după cum urmează:
[bookmark: _Hlk225493067]„la alineatul (4) cuvintele „evaluării de impact asupra siguranței rutiere și cel al” se exclud” (observație valabilă inclusiv pentru alin. (5));
	Se acceptă


	
	38. 
	În dispoziția de modificare a alin. (6) termenul „textul” se va substitui cu termenul „sintagma”, iar termenul „cuvântul” se va substitui cu termenul „cuvintele”.
	Se acceptă


	
	39. 
	[bookmark: _Hlk225493348]Cu referire la modificarea alin. (7) și (8), atragem atenția că, în cazul în care se expun în redacție nouă două sau mai multe elemente structurale expuse consecutiv, în dispoziția propriu-zisă de modificare se va menționa expres acest fapt, după cum urmează: „alineatele (7) și (8) vor avea următorul cuprins:”, urmate de redarea acestora. Observația dată este valabilă inclusiv pentru pct. 8.
	Se acceptă


	
	40. 
	[bookmark: _Hlk225493798]La pct. 8, în redacția propusă a alin. (22) din art. 10, cuvintele „contractului de prestării servicii” se vor substitui cu cuvintele „contractului de prestări servicii”, potrivit art. 1375 din Codul civil. Totodată, propunerile de completare cu alin. (21)-(23) se vor comasa după acest model: „se completează cu alineatele (21)-(23) cu următorul cuprins:”.
	Se acceptă


	
	41. 
	[bookmark: _Hlk225493860]La pct. 10, în denumirea și textul art. 121, se va expune denumirea completă a Comisiei (Comisia Europeană);
	Se acceptă


	
	42. 
	La art. II:
[bookmark: _Hlk225494003]la alin. (1), pentru precizia normei privind intrarea în vigoare a legii, textul „precum și a prevederilor art. I pct. 8, în partea ce vizează modificarea alin. (2), (2¹), (2²), (2³)” se va substitui cu textul „art. I pct. 8, în partea ce vizează modificarea alin. (2)-(2³)”;
[bookmark: _Hlk225494089]textul „în termen de 30 de zile de la data publicării” se va substitui cu textul „la expirarea termenului de 30 de zile de la data publicării”.
	Se acceptă






Secretar general                                                                 Angela ȚURCANU
